See on kahe otsaga asi. Meedia kardab teatri poolt manipuleeritud saada, mistõttu on väga ettevaatlik uudiseid produtseerides. Nullpunkti manifestil pole viga midagi, kuid kuna teater on ette ära öelnud, et mingit uut poliitilist liikumist sealt ei tule ning oleks väga naiivne arvata, et erakonnad lähevad selle manifestiga kaasa, oleks ainus eesmärk sellest manifestist  kirjutada teatritüki reklaam.  NO99 on samuti veidi keerulises olukorras, kuna tegelikult on piletid müüdud ning etendus seetõttu juba peaaegu korda läinud, kuid teisest küljest, lubatud kampaania ei saa piisavalt mõju, kui press sellega kaasa ei lähe.  Seetõttu petetakse nende piletiostjate ootusi, kes ootasid massilist rahvuslikku liikumist, mille eeldus oleks olnud meedia asjaga kaasa minek. Kuna meedial pole huvi asjaga tegeleda ning üle 6000 inimese Saku suurhalli enam ära ei mahu, lahtub nii  rahva esialgne huvi, kui ka meedia oma. Neile, kes piletit ei ostnud, pole mõtet enam midagi "müüa", nende huvi väheneb niikuinii, nende 6000, kes pileti ostsid, hääl on aga liiga nõrk, et selle nimel endaga manipuleerida lasta. Uudised ei saa piisavalt klikke lihtsalt.